b'\n_START_ARTICLE_\nUr\xc5\xa1ka Pompe\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je v razredu prof. Daneta \xc5\xa0kerla kon\xc4\x8dala \xc5\xa1tudij kompozicije leta 1993. Podiplomski \xc5\xa1tudij kompozicije je opravila na Akademiji za glasbo v Baslu (\xc5\xa0vica) leta 1997. Izobra\xc5\xbeevala se je tudi na \xc5\xa1tevilnih mojstrskih te\xc4\x8dajih v razli\xc4\x8dnih dr\xc5\xbeavah Evrope. Prejela je \xc5\xa1tudentsko Pre\xc5\xa1ernovo nagrado za kompozicijo. Od leta 1997 pou\xc4\x8duje solfeggio na Akademiji za glasbo v Ljubljani._NEWLINE_Njen kompozicijski opus obsega predvsem komorna in vokalna dela. Leta 2007 je za svoje delo prejela nagrado Pre\xc5\xa1ernovega sklada.'